Karlo Markso kalnas
Karlo Markso kalnas (tadž. Қуллаи Карл Маркс, rus. Пик Карла Маркса) – viršukalnė Pamyre, pietų Tadžikistane (Kalnų Badachšanas); aukščiausias Šachdaros kalnagūbrio taškas. Aukštis – 6726 (ar 6723) m. Šlaitus dengia ledynai (jų bendras plotas XX a. antroje pusėje – 26,7 km²). Kalnas pavadintas vieno iš socializmo teoretikų, Karlo Markso garbei. Pirmoji į kalną 1946 m. įkopė TSRS ekspedicija, vadovaujama Jevgenijaus Beleckio.